94/788/EY: Komission päätös, tehty 9 päivänä joulukuuta 1994, afrikkalaista sikaruttoa koskevista kielloista poikkeamisesta tietyillä Espanjan alueilla annetun neuvoston asetuksen 89/21/ETY muuttamisesta (ETA:n kannalta merkityksellinen teksti)



Virallinen lehti nro L 322 , 15/12/1994 s. 0034 - 0035

Suomenk. erityispainos Alue 3 Nide 64 s. 0021

Ruotsink. erityispainos Alue 3 Nide 64 s. 0021



KOMISSION PÄÄTÖS, tehty 9 päivänä joulukuuta 1994, afrikkalaista sikaruttoa koskevista kielloista poikkeamisesta tietyillä Espanjan alueilla annetun neuvoston asetuksen 89/21/ETY muuttamisesta (ETA:n kannalta merkityksellinen teksti) (94/788/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 94/42/EY(2), ja erityisesti sen 9 a artiklan, ottaa huomioon eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(3), sellaisena kuin se on viimeksi muutettuna direktiivillä 92/118/ETY(4), ja erityisesti sen 8 a artiklan, ottaa huomioon eläinten terveyttä koskevista vaatimuksista yhteisön sisäisessä lihatuotteiden kaupassa 22 päivänä tammikuuta 1980 annetun neuvoston direktiivin 80/215/ETY(5), sellaisena kuin se on viimeksi muutettuna direktiivillä 91/687/ETY(6), ja erityisesti sen 7 a artiklan, sekä katsoo, että vuonna 1988 on terveystilanteen parantumisen vuoksi voitu soveltaa neuvoston päätöstä 89/21/ETY(7), sellaisena kuin se on viimeksi muutettuna komission päätöksellä 94/475/EY(8); päätöksen 89/21/ETY tuloksena on saatu taudista vapaa alue ja saastunut alue, Cáceresin ja Badajozin maakuntien terveystilanteen parantumisen johdosta nämä maakunnat voidaan lisätä rajattuun taudista vapaaseen vyöhykkeeseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 89/21/ETY liite I seuraavasti: "LIITE I Kaikki Espanjan alueen osat, jotka sijaitsevat pohjoiseen ja itään linjasta, jonka muodostavat: - Badajozin ja Huelvan maakuntien välinen raja Portugalin rajalle asti, kaakkoon Sevillan maakunnan rajalle asti, - Sevillan ja Badajozin maakuntien raja koilliseen Córdoban maakunnan rajalle asti, - Badajozin ja Córdoban raja koilliseen Ciudad Realin maakunnan rajalle asti, - Ciudad Realin ja Córdoban maakunnan raja kaakkoon siihen saakka kunnes se ylittää Guadálmez-joen, - Guadálmez-joki kaakkoon; maakunnan raja Ciudad Realin ja Córdoban maakuntien välillä, Rio de las Yeguas -joki etelään, joka muodostaa maakunnan rajan Córdoban ja Jaenin maakuntien välille; Guadalquivir-joki lounaaseen Villa del Rion kaupungista Montoron, El Carpion, Córdoban, Almodóvar del Rion, Posadasin, Peñaflorin, Villaverde del Rion, Alcolea del Rion, Sevillan ja Coria del Ríon kaupunkien kautta siihen saakka, kunnes joki kohtaa maakunnan rajan Sevillan ja Cádizin välillä, - tie Guadalquivir-joelta kaakkoon Trebujenan ja Mesas de Astan kaupungin kautta Jerez de la Fronteraan, - tie 342 itään Arcos de la Fronteran, Bornosin, Villamartinin ja Algodonalesin kaupunkien kautta Olveraan, - tie Olverasta kaakkoon Estación de Setinilin kautta Cuevas del Becerroon, - tie Cuevas del Becerrosta koilliseen Huertas y Montesiin ja sitten kaakkoon Ardalesiin ja kauemmaksi etelään El Burgoon, - tie 344 El Burgosta Alozainan kautta Coiniin, - tie 337 Coinista Mondan, Ojenin ja Marbellan kautta Välimerelle." 2 artikla Jäsenvaltiot mukauttavat yhteisön sisäisessä kaupassa soveltamiaan toimenpiteitä tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä joulukuuta 1994. Komission puolesta Rene STEICHEN Komission jäsen (1) EYVL N:o 121, 29.7.1964, s. 1977/64 (2) EYVL N:o L 201, 4.8.1994, s. 26 (3) EYVL N:o L 302, 31.12.1972, s. 24 (4) EYVL N:o L 62, 15.3.1993, s. 49 (5) EYVL N:o L 47, 21.2.1987, s. 28 (6) EYVL N:o L 377, 31.12.1991, s. 16 (7) EYVL N:o L 9, 12.1.1989, s. 24 (8) EYVL N:o L 199, 2.8.1994, s. 43